

**Republika e Kosovës**

**Republika Kosova - Republic of Kosovo**

***Qeveria - Vlada - Government***

**Br. 01/08**

**Datum: 12.03.2020.**

Na osnovu člana 92. stav 4. i člana 93. stav (4) Ustava Republike Kosovo, na osnovu člana 4. Uredbe br. 05/2020 o oblastima administrativne odgovornosti Kancelarije premijera i ministarstava, u skladu sa članom 19. i 50. Pravilnika o radu Vlade Republike Kosovo br. 09/2011, Vlada Republike Kosovo, na sednici održanoj dana 12. marta, donosi sledeću:

**O D L U K U**

**O osnivanju Posebne komisije za prevenciju infekcije korona virusom COVID-19**

1. Osniva se Posebna komisija za prevenciju infekcije korona virusom COVID-19 u sledećem sastavu:
   1. Albin Kurti, premijer Republike Kosovo; predsedavajući;
   2. Avdullah Hoti, prvi zamenik premijera; član;
   3. Haki Abazi, drugi zamenik premijera; član;
   4. Arben Vitia, ministar zdravstva; član;
   5. Agim Veliu, ministar unutrašnjih poslova i javne uprave; član;
   6. Besnik Bislimi, ministar finansija i transfera; član;
   7. Hykmete Bajrami, ministarka obrazovanja, nauke, tehnologije i inovacija; članica;
   8. Anton Çuni, ministar odbrane; član;
   9. Rozeta Hajdari, ministarka ekonomije, zapošljavanja, trgovine, industrije, preduzetništva i strateških investicija; članica;
   10. Emilija Redžepi, ministarka administracije lokalne samouprave; članica;
   11. Rrahman Rama, komandant Kosovskih bezbednosnih snaga; član;
   12. Valon Prestreshi, predsednik Autoriteta Kosova za konkurenciju; član;
   13. Fadil Kodra, načelnik Agencije za upravljanje vanrednim situacijama; član;
   14. Ilir Murtezaj, generalni direktor Poreska administracije Kosova; član;
   15. Rashit Çalaj, generalni direktor Policije Kosova; član;
   16. Ibrahim Xhaka, V.D. generalni direktor Carina, član;
   17. Valdet Gjinovci, generalni direktor Agencije za hranu i veterinu; član;
   18. Predstavnik inspektorata zdravstva; član;
   19. Predstavnik farmaceutskog inspektorata; član;
   20. Predstavnik inspektorata tržišta; član;
   21. Predstavnik inspektorata rada; član;
   22. Predstavnik Odeljenja za državne rezerve; član.
2. Zadatak Komisije je da u ime Vlade Republike Kosovo upravlja procesom prevencije infekcije korona virusom COVID-19, uključujući i kontrolu sprovođenja zakona i drugih podzakonskih akata za zaštitu potrošača preko ovlašćenih organa državne uprave.
3. Svi poslovni subjekti, uključujući, ali ne ograničavajući se na apoteke i druge poslovne subjekte koji pružaju prehrambene i higijenske proizvode, dužni su da rade u skladu sa važećim zakonodavstvom i da ne zloupotrebljavaju cene medicinskih i prehrambenih proizvoda.
4. Sve institucije su dužne da sarađuju i pomažu Komisiji u vršenju njenih zadataka.
5. Komisija će nadgledati rad svih relevantnih institucija koje su u nadležnosti Vlade i, po potrebi, koordiniraće se sa ostalim ustavnim institucijama.
6. Komisija će, između ostalog, osigurati da se:
   1. Neophodni materijali raspodele medicinskim centrima u svim opštinama, policiji, carinicima, graničnim policajcima i svim drugim službama za vanredne situacije;
   2. Pripreme neophodni objekti u slučaju potrebe za smeštanjem inficiranih osoba;
   3. Zdravstveni radnici kontrolišu građane na ulazu/izlazu sa Kosova;
   4. Poslovni subjekti obavljaju svoj posao pošteno i odgovorno, da ne povećaju cene, da odgovarajuće institucije vrše terenske kontrole (u prodavnicama, apotekama i drugim mestima gde se prodaju osnovni materijali) na osnovu zakonskih nadležnosti koje imaju u takvim situacijama;
   5. Uspostavi komunikacija sa javnim i privatnim medijima, doprinoseći ispravnom i potpunom informisanju građana o merama koje treba preduzeti, ali bez izazivanja panike;
   6. Građanima obezbede obaveštenja i uputstva od strane nadležnih institucija kako bi postupili u skladu sa njima;
   7. Obavlja i druge zadatke koji se traže u zavisnosti od nastalih okolnosti.
7. Komisija je, u skladu sa tačkom 6. ove odluke, dužna da predloži Vladi na usvajanje preventivne mere u skladu sa važećim zakonodavstvom.
8. U skladu sa potrebama rada i za realizaciju obaveza predviđenih ovom odlukom, predsedavajući Komisije može pozvati eksperte i druge domaće i međunarodne predstavnike.
9. Sve institucije uključene u ovom procesu su dužne da obezbede podatke i sprovode mere koje traži Komisija.
10. Komisija izveštava i Vladi na redovnim dnevnim osnovama i po zahtevu.
11. Koordinacioni sekretarijat vlade pruža administrativnu podršku Komisiji.
12. Odluka stupa na snagu na dan potpisivanja.

**Albin KURTI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Premijer Republike Kosovo

**Odluku dostaviti:**

* Zamenicima premijera
* svim ministarstvima (ministrima)
* Generalnom sekretaru KP-a
* Arhivi Vlade